### NN 13/2024 (2.2.2024.), Obvezatne upute broj MLN II - obrasci za postupak kandidiranja i primjena obvezatnih uputa i obrazaca na prijevremenim izborima za zamjenika općinskog načelnika Općine Pribislavec iz reda pripadnika romske nacionalne manjine

DRŽAVNO IZBORNO POVJERENSTVO REPUBLIKE HRVATSKE

248

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 31. siječnja 2024. donijelo je

OBVEZATNE UPUTE BROJ MLN II

OBRASCI ZA POSTUPAK KANDIDIRANJA I PRIMJENA OBVEZATNIH UPUTA I OBRAZACA NA PRIJEVREMENIM IZBORIMA ZA ZAMJENIKA OPĆINSKOG NAČELNIKA OPĆINE PRIBISLAVEC IZ REDA PRIPADNIKA ROMSKE NACIONALNE MANJINE

1. Postupak kandidiranja na prijevremenim izborima za zamjenika općinskog načelnika Općine Pribislavec iz reda pripadnika romske nacionalne manjine koji će se održati 10. ožujka 2024. (dalje: prijevremeni izbori) obavljat će se isključivo na obrascima propisanim ovim Obvezatnim uputama:

1.1. Obrasci za postupak kandidiranja su:

– OMLN-1 – Prijedlog kandidata za izbor zamjenika općinskog načelnika/gradonačelnika/župana iz reda pripadnika nacionalne manjine,

– OMLN-2 – Očitovanje kandidata o prihvaćanju kandidature i

– OMLN-3 – Obavijest o otvaranju posebnog računa za financiranje izborne promidžbe za izbor zamjenika općinskog načelnika/gradonačelnika iz reda pripadnika nacionalne manjine.

2. U pripremi i provedbi prijevremenih izbora primjenjivat će se:

2.1. Obrasci propisani Obvezatnim uputama Državnog izbornog povjerenstva broj L I za pripremu i provedbu izbora – imenovanje izbornih tijela i određivanje biračkih mjesta (»Narodne novine«, broj 12/21), i to:

– OL-1 – Izjava o prihvaćanju dužnosti predsjednika/potpredsjednika/člana stalnog sastava izbornog povjerenstva za provedbu lokalnih izbora,

– OL-2 – Rješenje o imenovanju stalnog sastava općinskog/gradskog izbornog povjerenstva, uz naznaku novih pravila Državnog izbornog povjerenstva Republike Hrvatske kojima se uređuje upravljanje dokumentarnim gradivom nastalim u radu Državnog izbornog povjerenstva Republike Hrvatske i drugih tijela za provedbu izbora,

– OL-3 – Izjava o prihvaćanju dužnosti člana proširenog sastava izbornog povjerenstva za provedbu lokalnih izbora, osim u dijelu koji se odnosi na točku tri Napomene,

– OL-4 – Rješenje o imenovanju proširenog sastava općinskog/gradskog izbornog povjerenstva, uz naznaku novih pravila Državnog izbornog povjerenstva Republike Hrvatske kojima se uređuje upravljanje dokumentarnim gradivom nastalim u radu Državnog izbornog povjerenstva Republike Hrvatske i drugih tijela za provedbu izbora,

– OL-5 – Rješenje o određivanju biračkih mjesta,

– OL-6 – Izjava o prihvaćanju dužnosti predsjednika/potpredsjednika biračkog odbora za provedbu lokalnih izbora,

– OL-7 – Izjava o prihvaćanju dužnosti člana biračkog odbora za provedbu lokalnih izbora te

– OL-8 – Rješenje o imenovanju biračkog odbora.

2.2. Obrasci propisani Obvezatnim uputama Državnog izbornog povjerenstva broj MLN II za postupak kandidiranja i za provedbu izbora zamjenika općinskog načelnika, gradonačelnika i župana iz reda pripadnika nacionalnih manjina, odnosno zamjenika općinskog načelnika iz reda pripadnika hrvatskoga naroda (»Narodne novine«, broj 39/21), i to:

– OMLN-5 – Glasački listić za izbor zamjenika općinskog načelnika/gradonačelnika/župana iz reda pripadnika nacionalne manjine,

– OMLN-7 – Zapisnik o radu biračkog odbora za izbor zamjenika općinskog načelnika/gradonačelnika iz reda pripadnika nacionalne manjine/hrvatskoga naroda,

– OMLN-9 – Zapisnik o radu općinskog/gradskog izbornog povjerenstva za izbor zamjenika općinskog načelnika/gradonačelnika iz reda pripadnika nacionalne manjine/hrvatskoga naroda,

– OMLN-12 – Glasački listić za ponovljeni izbor zamjenika općinskog načelnika/gradonačelnika/župana iz reda pripadnika nacionalne manjine.

Obrasci zapisnika oznake OMLN-7 i OMLN-9 primjenjuju se i za provedbu ponovljenog izbora za zamjenika općinskog načelnika Općine Pribislavec iz reda pripadnika romske nacionalne manjine.

3. Na prijevremenim izborima primjenjivat će se sljedeće obvezatne upute:

3.1. Obvezatne upute broj L II o zaštiti osobnih podataka (»Narodne novine«, broj 12/21).

3.2. Obvezatne upute broj FL I o suradnji Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe (»Narodne novine«, broj 12/21).

3.3. Obvezatne upute broj MLN I o postupku kandidiranja kandidata za izbor zamjenika općinskih načelnika, gradonačelnika i župana iz reda pripadnika nacionalnih manjina, odnosno zamjenika općinskog načelnika iz reda pripadnika hrvatskog naroda (»Narodne novine«, broj 39/21).

3.4. Obvezatne upute broj L IV o pravima i dužnostima promatrača (»Narodne novine«, broj 39/21), osim u dijelu koji se odnosi na elektroničku aplikaciju za prijavu promatrača.

3.5. Obvezatne upute broj L V o načinu glasovanja birača s invaliditetom, nepismenih birača te birača koji nisu u mogućnosti pristupiti na biračko mjesto (»Narodne novine«, broj 39/21).

3.6. Obvezatne upute broj L VI o načinu uređenja biračkog mjesta (»Narodne novine«, broj 39/21).

4. Ove Obvezatne upute objavit će se u »Narodnim novinama«, a stupaju na snagu 8. veljače 2024.

5. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-03/24-01/2
 Urbroj: 507-03/07-24-2
 Zagreb, 31. siječnja 2024.

Predsjednik
 mr. sc. Radovan Dobronić, v. r.

![](/files/_web/sluzbeni-dio/2024/132888/images/15348.jpg)

![](/files/_web/sluzbeni-dio/2024/132888/images/15338.jpg)

![](/files/_web/sluzbeni-dio/2024/132888/images/15331.jpg)

![](/files/_web/sluzbeni-dio/2024/132888/images/15324.jpg)

![](/files/_web/sluzbeni-dio/2024/132888/images/15317.jpg)

![](/files/_web/sluzbeni-dio/2024/132888/images/15308.jpg)

![](/files/_web/sluzbeni-dio/2024/132888/images/15300.jpg)

![](/files/_web/sluzbeni-dio/2024/132888/images/15293.jpg)

![](/files/_web/sluzbeni-dio/2024/132888/images/15285.jpg)

![](/files/_web/sluzbeni-dio/2024/132888/images/15276.jpg)

![](/files/_web/sluzbeni-dio/2024/132888/images/15267.jpg)

![](/files/_web/sluzbeni-dio/2024/132888/images/15258.jpg)

![](/files/_web/sluzbeni-dio/2024/132888/images/15250.jpg)

![](/files/_web/sluzbeni-dio/2024/132888/images/15243.jpg)

![](/files/_web/sluzbeni-dio/2024/132888/images/15233.jpg)